
Aftegninger på danske 

webcams 


Af Ole Henningsen 

Jeg sad og kiggede webkameraerne igennem, som jeg så tit gør, 
og pludselig så jeg dette fra Hasle på Bornholm. 

Sådan startede henvendelsen forleden fra Ove Kristiansen på Fyn 



Ejendommelige aftegninger på webcam ved Hasle på Bornholm 20. juni 2005, 


kl. 05.19 




Ove Kristiansen, der er abonnent på 
ufo-nyt, gemte omgående billedet fra 
webkameraet på sin PC. ^ 

■ Først troede jeg at det var en fejl « ^ 

på kameraet, men da det var væk 

ved opdateringen et øjeblik efter, 
måtte det jo være nogle objekter. 

■ Jeg har taget det fra Webcams 
Danmark, og jeg ved ikke hvem 
der står for kameraet. 

■ Jeg troede jeg kunne få en Udsnitsforstørrelse af aftegningerne 

forklaring af SOK, Søværnets Hasle_fotoet ' 

Operative Kommando, Bornholms Marinedistrikt eller måske 
Flyvertaktisk Kommando, men alle sagde, at der ikke havde været 
aktivitet over luftrummet over Bornholm på det tidspunkt. 

■ Jeg håber I kan bruge det til noget, og vil da meget gerne have, hvis I 
kan forklare hvad det er, slutter 
SUFOI. 

Efterfølgende fremsendte vor læser 
yderligere webcam-fotos fra Hasle, 

Rønne og Christiansø, som han havde 
gemt på sin computer og spurgte 
samtidig, om det måske kunne være 
fugle eller evt. fly, der optrådte på 
billederne. 

- Desværre er det noget uklart, men jeg 
vil til at holde meget øje med disse 
webcams, så der måske en dag dukker 
et brugbart billede frem, tilføjede Ove 
Kristiansen. 

De fremsendte fotos så umiddelbart 
spændende ud, så det var nærliggende 
selv at begynde at kigge på de omtalte 
webkameraer og se, om der skulle 
dukke noget interessant op, der kunne 
komme en forklaring nærmere. 

Et webkamera er i princippet et 
stationært digitalt fotoapparat, der med 
angivne mellemrum tager et foto, der automatisk videresendes til en webside 
og kanses på Internettet. 

Efter at have kigget på danske webkameraer samlet hos Richo Andersen på 
adressen http://www.webvejr.dk/webcams_danmark.htmvalgte jeg at 
koncentrere mig om Christiansø på DR-Bornholms side om Vejret på Bornholm 

på adressenhttp://www. drbornholm.dk/vejret/index.php 


Ove Kristiansen sin henvendelse til 



Ove Kristiansen fra Odense gjorde 
opmærksom på aftegningerne på 
danske webcams. 






Ejendommelige aftegninger på webcam på Christiansø nord for Bornholm 21. 
juni 2005, kl. 05.55 

På Christiansø kunne der måske forventes flest fugle i luften, og dermed kunne 
der måske hurtigst indsamles et sammenligningsmateriale. 

Og det lykkedes over al forventning. 

I løbet af en god halv times tid en eftermiddag lykkedes det at gemme en 
række billeder fra Christiansø med fugle i billedfeltet - og ikke mindst en række 
af samme type af fænomener, som Ove Kristiansen havde iagttaget og gemt 
på sin computer. 



















Til sammenligning ses her kraftig 
udsnitsforstørrelse med større 
kontrast og lysstyrke af fotoet 
ovenover 

Eksempler på, at ejendommelige aftegninger på webcam på Christiansø nord 
for Bornholm om eftermiddagen 22. juni 2005. De mystificerende aftegninger 
skyldes forbiflyvende fugle 

Efter at have set på disse webkameraer og gennemgået billedmaterialet er der 
ingen tvivl om, at de i første omgang lidt mystiske mørke aftegninger skyldes 
forbiflyvende fugle. 







Det ser endvidere ud til, at det er de fugle, der er tættest på kameraet - og 
dermed flyver hurtigst gennem billedfeltet, der forårsager aftegningerne. 
SUFOIs fotokonsulent Hans Bødker er enig i denne konklusion, der også støttes 
af Richo Andersen, Nakskov, der selv står for to webkameraer i forbindelse 
med sin elektroniske vejrstation på adressenhttp://www. webvejr.dk/index.htm 
Til ufo-mail siger Richo Andersen videre om billederne: 

- Webcams er ikke er glade for emner i bevægelse - d.v.s. de er nok ligeglade, 
men opløsningen er dårlig og måden data gemmes og læses ud på gør, at man 
ser lidt på hver/hver anden/hver tredje linie (næsten at sammenligne med en 
slags „interferens"), og sammensætningen af billedet ser man så eksempler på 
her på disse fotos. 

Forelagt disse konklusioner siger Ove Kristiansen til ufo-mail: 

- Tak fordi I reagerede så hurtigt. Jeg har nu efterfølgende prøvet at gemme 
nogle billeder, hvor der i fuglene, som er tæt på, optræder de sorte „bjælker", 
der åbenbart kommer på grund af lang eksponeringstid. 

Jeg er meget glad for at få en objektiv bedømmelse af billederne, da jeg også 
gerne vil være med til at afmystificere nogle observationer. 

Det er første gang, vi i SUFOI er blevet præsenteret for denne type fotos, men 
læserne har jo mulighed for selv at gå ind og se, om der skulle dukke andre 
mystiske ting op på de danske webkameraer. 

Og kan nogle af læserne bidrage med mere korrekte, tekniske forklaringer på, 
hvordan fænomenet opstår på billederne, så hører Skandinavisk UFO 
Information - SUFOI meget gerne herom. 


observationer 

Vil du som læser af ufo-mail se de seneste rapporter om ufo¬ 
fænomener, der er indberettet til Skandinavisk UFO Information, 
så gå ind på adressen: www.ufo.dk, under observationer. 

Den seneste længere beretning stammer fra en observatør i Odense SV og er 
fra den 11. juni 2005: 

Jeg var gået ud i haven, for at sætte en klapvogn i læ, da de havde lovet regn 
næste dag. Jeg kiggede op på himlen og blev ret overrasket over, hvor 
stjerneklart det var. Jeg besluttede mig for at studere himlen lidt. Vi har en 
god udsigt til sydvest og nordøst. 

Jeg stod og kiggede på en meget klar stjerne, den var lige over min genbos 
hustag. Jeg stod ca. 8 meter fra hans husmur. Jeg kiggede på stjernen og 
vendte mig om for at kigge lidt mod NØ. Der var da stjerner på himlen, men 
ikke noget udsædvanligt. Jeg vendte mig om, for at kigge på stjernen over min 
genboes hus igen, og der ser jeg noget ret underligt.. Jeg når lige at tænke: 
„hvad., før var der da kun 1 klar stjerne, men nu er der altså 3". De 2 nye 
„stjerner" lyste dobbelt så kraftigt som den stjerne, jeg lige havde stået og 
studeret. Lyset var meget smukt hvidt. Størrelsemæssigt var de i samme 
størrelse som den rigtige stjerne. Den stjerne, som normalt er på himlen stod 
nederst og oppe over stod de 2 nye. 



Det lignede faktisk en trekant der stod på spidsen. Så begyndte de 2 
KRAFTIGT lysende objekter at bevæge sig lodret op i luften. De fulgtes ad med 
nøjagtig samme afstand imellem, hele vejen op, samtidig med at lyset i begge 
blev svagere og svagere. Det gik meget langsomt. Så var de væk. Jeg var helt 
rundt på gulvet og for ind for at hente noget papir til at tegne på, og jeg 
kiggede også på klokken. 

Jeg håber der er andre der har set objekterne, for det var et utroligt flot syn. 

På SUFOIs hjemmeside på ovennævnte adresse kan du også læse om ældre 
beretninger og samtidig rapportere, hvis du selv skulle have set eller 
fotograferet noget mystisk på himlen. 


Klodernes Kamp... 
igen 

Af Ole Henningsen 

Den 30. oktober 1938 begyndte CBS Radio i 
New York den ugentlige udsendelse med et 
radiohørespil under fællestitlen Mercury 
Theatre on the Air. Denne gang var hørespillet 
så realistisk og dramatisk, at mange lyttere 
glemte, eller ikke i første omgang hæftede sig 
ved, at der var tale om ren fiktion. De tabte 
hovedet og tog haglgeværet frem for at 
imødegå truslen fra rummet. 

Denne dag var det Orson Welles, som stod bag en 
nyskrevet udgave af H. G. Wells' klassiker »The War of 
the Worlds«. Mere end to millioner lyttede til historien 
om, hvordan fjendtlige marsboere lander i New Jersey og 
invaderer Jorden. 

Nu er Klodernes Kamp aktuel igen. Denne gang i form af 
Steven Spielbergs nye store film »War of the Worlds« 
med premiere 29. juni. 

Filmen, som er en opdateret version af H.G. Wells' 
klassiske science-fiction værk »Klodernes Kamp«, har 
både Tom Cruise i hovedrollen og i producerstolen. 


TOM C R U ! 



IUNF 29 





Til sammenligning ses Orson Welles i studiet Bevæbnet med et 
her en lidt ældre under udsendelsen af haglgevær afventer 76- 
illustration af det historiens mest berømte årige William Dock i New 
frygtelige teknisk hørespil. Jersey marsboernes 

avancerede uhyre fra invasion, 

rummet - inden det 
blev forkølet! 


Handling er kort fortalt, at Jorden invaderes af marsboere 
hele menneskeheden må kæmpe for sin overlevelse, 
gælder også Ray Ferrier (Tom Cruise), som er blevet skilt 
sin kone, og som har sine to børn på weekendvisit. 

Filmen er baseret på H. G. Wells klassiske roman af san 
navn. 

»War of the Worlds« er i denne udgave skrevet af David Ko 
og har desuden Tim Robbins, Miranda Otto og Dakota Fant 
på rollelisten. 

Trailere til filmen kan bl.a. ses på de 
adresse: http://movies.yahoo.com/feature/waroftheworlds. I" 

Til trods for at DreamWorks har frigivet diverse klip og bille 
fra filmen, har der indtil nu været et 
hemmelighedskræmmeri om, hvordan selve de udenjord 
væsner vil tage sig ud i filmen. 

Dette stykke production-art, som man kan ses hos Newsw 

viser, hvordan de såkaldte „tripods" angriber en færge, rr 

Tom Cruise og Steven Spielberg i folk prøver at flygte, 
samarbejde om War of the Worlds 

Radiohørespillet 
fik de store 
overskrifter 
frem i 

amerikanske 
aviser. 

Som nævnt var 
hørespillet 30. 
oktober 1938 
på CBS Radio i 
New York så 
realistisk og 
dramatisk, at 
mange lyttere 
glemte, at der 
var tale om ren 
fiktion og gik i 
panik over 

truslen fra 

rummet. 


Denne dag var det Orson Welles, som stod bag en nyskrevet udgave af H. G. 
Wells' klassiker »The War of the Worlds«. Mere end to millioner lyttede til 
historien om, hvordan fjendtlige marsboere lander i New Jersey og invaderer 
Jorden. 

Hørespillet er for længst gået over i radioens historie som en af de helt store 
klassikere. 

For 25 år siden udsendte SUFOI radiohørespillet »The War of the Worlds« 
(Klodernes Kamp) på kassettebånd. 

Flere læsere har efterspurgt båndet, som længe har været udsolgt. Nu kan vi 
igen tilbyde den originale historiske optagelse - denne gang på en cd. 





Himmelskiven og 
Solvognen udstilles i 
København 

Af Ole Hermingsen 

To enestående fund fra bronzealderens solkult mødes på 
Nationalmuseet over sommeren. Frem til oktober kan også 
nutiden få et glimt af den dyrkelse af himmelrummet, som lå bag 
skabelsen af den tyske himmelskive og den danske solvogn. Det 
er første gang, at de to fund kan ses sammen i Danmark sammen 
med en lang række andre ting fra bronzealderen. 




Himmelskiven fra Nebra 

Himmelskiven har en dramatisk fundhistorie. 
Skiven blev fundet af lokale gravrøvere i 
1999 ved Nebra i Mellemtyskland. Ved hjælp 
af metal detektor, og med udsigt til det 
sagnomspundne Bloksbjerg, fandt to mænd 
en bronzeskive, som måler 32 cm. i diameter, 
(dvs. som en stor middagstallerken). 

Via mystiske kanaler og kontakter blev skiven 
tilbudt arkæologerne ved forskellige museer, 
men ved en politiaktion lykkedes det i 2002 
at redde både himmelskiven, og forskellige 
andre oldsager fra fundstedet, fra at blive 
solgt på det sorte marked. 

Efter et større forsknings- og 
restaureringsarbejde er Himmelskiven og de 
øvrige fund endt på Landesmuseum fur 
Vorgeschichte i Halle, hvorfra Nationalmuseet 
nu har lånt genstandene. 



Den 3600 år gamle bronzeskive fra Nebra vej« 
2,1 kg. og viser Solen, Månen og stjerner [ 
himlen. 



A 


Forskere og museumsfolk i gang med udstillingsforberedelser. 

Fotos: Landesmuseum fur Vorgeschichte 


Europas ældste qenqivelse af himmelrummet 



Den berømte solvogn fra Trundholm Mose. 


Skiven er Europas ældste 
gengivelse af kosmos og stammer 
fra ca. år 1.600 f.Kr. Skiven viser 
en forgyldt sol, en nymåne samt 
stjerner, måske stjernebilledet 
Syvstjernen (Plejaderne). Et 
forgyldt skib antyder oldtidens 
forestilling om solens, månens og 
stjernernes rejse over himlen. 
Kanten prydes af to forgyldte 
buer, der hver dækker 82 grader 
af skiven. 


Foto: Nationalmuseet 



Det svarer til afstanden mellem solopgang og solnedgang ved hhv. midsommer 
og midvinter set fra det sted, hvor skiven blev fundet. 

Man antager, at der er tale om et billede af Solen, men der kan meget vel 
være tale om en fuldmåne. 

De syv stjerner er de eneste, der på skiven vises samlet, og meget tyder 
derfor på, at der virkelig er tale om Syvstjernen eller Plejaderne, et græsk 
navn, som betyder „Sejlestjernerne". Søfolkene i det gamle Grækenland holdt 
øje med dem. Når Plejaderne viste sig på Himlen lige før solopgang (i maj) var 
den stormfulde tid forbi, og man kunne igen risikere at sejle på havet. Når de 
samme stjerner gik ned lige før solopgang (i november) begyndte stormenes 
tid, og så var det farligt at sejle. 


Ploven, der fandt Solvognen 

Solvognens historie begynder en dag for over 3400 år siden, hvor den fine 
genstand blev sønderbrudt og lagt på jorden i dét, der i dag hedder Trundholm 
i Nordvestsjælland. Fundomstændighederne var fredsommelige - Ved den 
første pløjning af et område i Trundholm Mose blev Solvognens forskellige dele 
fundet inden for en alens afstand fra hinanden. Finderen, opsynsmand Frederik 
Willumsen, regnede med, at det var et stykke legetøj, og hans søn fik hesten 
at lege med, mens det øvrige blev lagt på loftet. Da naboen, skovkasserer 
West, efter nogle dages forløb fik det enestående fund at se, blev det anmeldt 
til Nationalmuset. På udstillingen genforenes den nordvestsjællandske bondes 
plov med solvognen for første gang siden 1902. 


yølj^imelskiven og Solvognen 

01.07-23.10 2005 
på Nationalmuseet 


Solen, hesten og skibet 

Himmelskiven og Solvognen er højdepunkter i 
udstillingen, som i øvrigt omfatter ca. 25 
montrer med forskellige bronzealderting, fx 
smukke, delvist forgyldte sværd og økser, der alle giver indtryk af 
bronzealderens religiøse liv og verdensopfattelse. Vigtige fikspunkter er 
naturligvis solen, hesten og skibet som transporterer den, men også de hellige 
genstande og gaver til guderne. Historien om fundet af himmelskiven og om 
fundstedet indgår også, og i en DVD-film fortælles om fundets mytologiske og 
arkæo-astronomiske aspekter. 

Udstillingens tema behandles også grundigt og interessant i Nationalmuseets 
tidsskrift NYT. Læs mere om Himmelskiven, den aktuelle udstilling og NYT på 
adresserne: 

http://www.natmus.dk/swl8591.asp 

http://www.archlsa.de/sterne/ 

http://www.natmus.dk/SV18099.asp 


ISS for natteravne 

Af Ole Henningsen 

Den internationale rumstation ISS kan nu igen ses fra danske breddegrader. 
Denne gang i timerne omkring midnat. På nedenstående skema anføres de 
omtrentlige tidspunkter for tilsynekomst og forsvinden samt største højde på 
himlen anført i grader over horisonten. 





Gå ud i god tid, hvis du vil være sikker på at se rumstationen på sommer¬ 
himlen. 

Med sin tomands besætning flyver ISS rundt i sin bane om Jorden på ca. 
halvanden time. 

Rumstationens bane om Jorden ligger i øjeblikket i en højde af 347 - 352 km. 
Der er angivet dato, verdenshjørne og højde i grader over horisonten for 
rumstationens tilsynekomst, hvor højt den bevæger sig op på himlen, og hvor 
den igen forsvinder. 

Den vil på disse omtrentlige tidspunkter kunne ses som en meget stor klar 
stjerne, der bevæger sig fra en vestlig retning mod øst hen over den sydlige 
himmel. 

Flere oplysninger om Den internationale Rumstation, ISS, kan ses (på engelsk) 
på denne adresse: 

http://www.nasa.gov/mission_pages/station/main/index.html 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: Danske og udenlandske observationer eller fotografier, 
aktuelle himmelfænomener og spændende tilbud på ufo-materialer. 















